Ehdotus: neuvoston päätökseksi tietyistä eläinlääkintäalan kustannuksista tehdyn päätöksen 90/424/ETY muuttamisesta /* KOM/2000/0542 lopull. - CNS 2000/0234 */



Virallinen lehti nro 029 E , 30/01/2001 s. 0244 - 0244



Ehdotus NEUVOSTON PÄÄTÖKSEKSI tietyistä eläinlääkintäalan kustannuksista tehdyn päätöksen 90/424/ETY muuttamisesta (komission esittämä) PERUSTELUT Tietyistä eläinlääkintäalan kustannuksista tehdyssä neuvoston päätöksessä 90/424/ETY [1] vahvistetaan menettely yhteisön osallistumiseksi yksittäisten eläinlääkinnällisten toimien ja eläintautien hävittämis- ja valvontaohjelmien rahoitukseen. Yksittäisiä eläinlääkinnällisiä toimia ovat toimenpiteet hätätapauksissa, joita ovat useat kansainväliseen kauppaan vaikuttavat merkittävät eläintaudit kuten afrikkalainen sikarutto, klassinen sikarutto, sian vesikulaaritauti, bluetongue-tauti, afrikkalainen hevosrutto, lintuinfluenssa (avian influenza), Newcastlen tauti ja muut; suu- ja sorkkataudin torjunta; eläinten suojelua edistävät toimet; osallistuminen tiettyjen tautien kansallisiin hävittämistoimiin ja tekniset tai tieteelliset toimet. [1] EYVL L 224, 18.8.1990, s. 19. Yhteisen maatalouspolitiikan rahoituksesta annetussa neuvoston asetuksessa (EY) N:o 1258/1999 [2] säädetään, että neuvoston päätöksessä 90/424/ETY määritellyt toimet rahoitetaan 1 päivästä tammikuuta 2000 alkaen Euroopan maatalouden ohjaus- ja tukirahaston (EMOTR) tukiosastosta perustamissopimuksen 33 artiklan 1 kohdassa vahvistettujen tavoitteiden saavuttamiseksi. [2] EYVL L 160, 26.6.1999, s. 103. Eläinlääkintäalan kustannusten hajanaisuuden vuoksi niitä ei voida kuitenkaan hallinnoida EMOTR:n tukiosaston maksajavirastoihin liittyvillä mekanismeilla, sanotun kuitenkaan rajoittamatta EMOTR:n tukiosaston muiden sääntöjen soveltamista. Tämän päätöksen tarkoituksena on muuttaa päätös 90/424/ETY ja eritellä selvästi järjestelyt, joita sovelletaan eläinlääkintäalan kustannusten hallintoon. Tämä tarkoittaa, että käytetään sääntelykomiteamenettelyä ja sovelletaan edelleen järjestelmää, jossa komissio hallinnoi suoraan yhteisön rahoitusosuutta eläinlääkintäalan toimenpiteisiin. Tämä ehdotus ei vaikuta yhteisön talousarvioon. 2000/0234 (CNS) Ehdotus NEUVOSTON PÄÄTÖKSEKSI tietyistä eläinlääkintäalan kustannuksista tehdyn päätöksen 90/424/ETY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [3], [3] EYVL C ottaa huomioon Euroopan parlamentin lausunnon [4], [4] EYVL C ottaa huomioon talous- ja sosiaalikomitean lausunnon [5], [5] EYVL C sekä katsoo seuraavaa: (1) Yhteisen maatalouspolitiikan rahoituksesta 17 päivänä toukokuuta 1999 annetussa neuvoston asetuksessa (EY) N:o 1258/1999 [6] säädetään, että neuvoston päätöksessä 90/424/ETY [7] määritellyt yksittäiset eläinlääkinnälliset toimet rahoitetaan 1 päivästä tammikuuta 2000 Euroopan maatalouden ohjaus- ja tukirahaston (EMOTR) tukiosastosta perustamissopimuksen 33 artiklan 1 kohdassa vahvistettujen tavoitteiden saavuttamiseksi. [6] EYVL L 160, 26.6.1999, s. 103. [7] EYVL L 224, 18.8.1990, s. 19. Päätös sellaisena kuin se on viimeksi muutettuna asetuksella (EY) N:o 1258/1999. (2) On aiheellista tarkentaa, mitä järjestelyä sovelletaan yhteisön toteuttamaan kyseisten kustannusten hallinnointiin. (3) Ottaen huomioon kyseisten kustannusten laji on tarkoituksenmukaista, että komissio hallinnoi niitä suoraan. (4) Päätös 90/424/ETY olisi sen vuoksi muutettava, ON TEHNYT TÄMÄN PÄÄTÖKSEN: 1 artikla Lisätään päätökseen 90/424/ETY 40 a artikla seuraavasti: "40 a artikla Tämän päätöksen edellytysten mukaisesti rahoitettavia kustannuksia hallinnoidaan suoraan 21 päivänä joulukuuta 1977 annetun varainhoitoasetuksen* 98 artiklan toisen kohdan mukaisesti." _________ * EYVL L 356, 31.12.1977, s. 1." 2 artikla Tämä päätös on osoitettu kaikille jäsenvaltioille. Tehty Brysselissä Neuvoston puolesta Puheenjohtaja